UTKAST:  
Fritak for emner og/eller eksamener ved OD

Har du avlagt samme eller tilsvarende emne eller eksamen, kan du søke om fritak. Du kan også søke om opprykk i kull, men fritak for emne eller eksamen gir ikke automatisk rett til opprykk på høyere studiekull.

### Hvem kan søke?

Du som har fått studieplass på bachelorprogrammet i tannpleie eller masterprogrammet i odontologi ved UiO via Samordna Opptak

### Hva kan godkjennes?

#### Bachelorprogrammet i tannpleie

* Tidligere beståtte emner i tannpleie som vurderes jevngode.
* Examen philosophicum
* Du kan søke fritak fra 1. til 4. semester. Tannpleierstudiets integrerte studiemodell gjør det vanskelig å innvilge søknader om fritak for studenter som har studert tannpleie ved et annet lærested, eller som har annen utdanning fra Norge eller fra utlandet.

#### Masterprogrammet i odontologi

* Tidligere beståtte emner i odontologi, medisin eller ernæring
* Examen philosophicum
* Har du bestått fellesemner for odontologi og medisin (og ernæring) ved UiO, får du innvilget fritak. Se informasjon om overlappende emner på emnesidene.
* Har du odontologistudier fra Universitetet i Bergen eller Universitetet i Tromsø, vil du som regel innvilges noe fritak, men forskjeller i rekkefølgen i studiene kan avgjøre hva som blir godkjent.
* Det gis ikke fritak for biomaterialer. Det innvilges fritak for farmakologi kun ved dokumentert overlappende eller tilsvarende fagspesifikk eksamen ved et odontologisk lærested i Norge.
* Du kan søke fritak fra 1. til 4. semester. Du kan ikke søke fritak fra 5. semester og senere semestre. Odontologistudiets integrerte studiemodell gjør det vanskelig å innvilge søknader om fritak for studenter som har studert odontologi ved et annet lærested, eller som har annen utdanning fra Norge eller fra utlandet.

Se også [Godkjenning av norsk eller utenlandsk utdanning ved OD](https://www.uio.no/studier/registrering/godkjenning/norsk-utdanning/odfak.html).

### Søknadsfrist

* Søknadsfrist 1. august
* Du kan ikke søke før svaret fra Samordna Opptak foreligger
* Examen philosophicum: Søknadsfrist fredag i introduksjonsuka
* Innpassingsstudenter i odontologi på 3. eller 5. semester må søke senest 15. august.

Hvis du velger å ikke følge kullet ditt i påvente av behandling av søknad om fritak, og søknaden din ikke innvilges, vil du få nedrykk i kull. Nedrykk i kull regnes som forsinkelse jf. § 7.3 (4) - se ODs forsinkelseregler.

#### Examen philosophicum

* Tidligere avlagt examen philosophicum ved UiO godkjennes automatisk.
* Det kreves ingen formell søknad for examen philosophicum på 10 studiepoeng avlagt ved annen institusjon i Norge. Studieseksjonen går gjennom eksterne resultater og registrerer dette i vårt studentsystem.
* For emner avlagt ved utdanningsinstitusjon i utlandet, merk at det må være fullt overlapp med innholdet i EXPHIL03 for å oppnå godkjenning. Send egen søknad til postmottak@odont.uio.no. Det må påregnes lang behandlingstid for slike søknader.

### Søknad sendes til:

postmottak@odont.uio.no

### Hva legger jeg ved?

* Fakultetet kan hente resultatene dine fra UiO eller [andre læresteder i Norge](http://www.fellesstudentsystem.no/applikasjoner/resultatutveksling/). Du trenger dermed ikke legge ved karakterutskrift dersom du gir samtykke til resultatutveksling i StudentWeb
* Andre må legge ved fyldig dokumentasjon på innholdet og oppbyggingen av studiet det søkes godkjenning for

### Hvordan behandles søknaden?

* Søknaden behandles av Programutvalget for studier og studieprogrammer (PSS) ved Det odontologiske fakultet
* Det gjøres en faglig vurdering av om studiene kan kvalifisere for fritak og opprykk

### Hva om det ikke er plass på det kullet jeg søker opprykk til?

* Selv om du får innvilget fritak, kan vi dessverre ikke garantere deg opprykk. Det er fordi vi har et begrenset antall plasser på hvert kull
* Hvis det ikke er ledige plasser på det aktuelle semesteret, får du permisjon til det blir en ledig plass
* I mellomtiden er du garantert en plass på det kullet du fikk opptak til først

### Innpassingsopptak til masterprogrammet i odontologi

[Det tas opp studenter til andre og tredje studieår på odontologi.](http://www.uio.no/studier/program/odontologi/opptak/Innpassingsopptak.html)

### Kontakt

OD-studieinfo